b'\n_START_ARTICLE_\nAdobe InDesign\n_START_PARAGRAPH_\nAdobe InDesign a fost scos pe pia\xc8\x9b\xc4\x83 pentru prima dat\xc4\x83 \xc3\xaen anul 1999. A ajuns \xc3\xaen 2002 cel mai compatibil program de tehnoredactare DTP pe platforma Mac OS X (versiunea 2.0 lansat\xc4\x83 pe pia\xc8\x9b\xc4\x83 cu c\xc3\xa2teva zile \xc3\xaenainte de apari\xc8\x9bia lui QuarkXPress 5.0). Mai mult, InDesign CS (octombrie 2003) \xc8\x99i InDesign CS2 (mai 2005) au fost integrate complet \xc3\xaen Adobe Creative Suite (seria care con\xc8\x9bine toate programele furnizate de Compania Adobe Systems pentru documentele destinate tiparului) al\xc4\x83turi de Photoshop, Illustrator \xc8\x99i Acrobat.\n_START_SECTION_\nPrezentare\n_START_PARAGRAPH_\nUltima versiune este la ora actual\xc4\x83 Adobe InDesign CC lansat\xc4\x83 \xc3\xaen aprilie 2014. Adobe InDesign este o alternativ\xc4\x83 mult mai reu\xc8\x99it\xc4\x83 a programului Page Maker \xc8\x99i este un competitor direct \xc3\xaen fa\xc8\x9ba lui QuarkXPress, care de\xc8\x9binea monopolul \xc3\xaen domeniul edit\xc4\x83rii documentelor pentru tipar.\n_START_SECTION_\nUtiliz\xc4\x83ri\n_START_PARAGRAPH_\nRealizat pentru flux de lucru solicitant, InDesign se utilizeaz\xc4\x83 foarte bine \xc3\xaempreun\xc4\x83 cu celelalte programe Adobe folosite pentru editare-DTP, u\xc8\x99ureaz\xc4\x83 munca utilizatorului, creeaz\xc4\x83 documente de calitate \xc8\x99i include caracteristici mai bogate \xc8\x99i mai complexe \xc3\xaen con\xc8\x9binut. Cu acest program se pot ob\xc8\x9bine documente \xc3\xaen format PDF (Portable Document Format) cu suport Unicode (formatul standard de codificare \xc8\x99i interpretare a textului, incluz\xc3\xa2nd \xc3\xaen varianta final\xc4\x83 toate caracterele folosite \xc3\xaen orice limb\xc4\x83). De asemenea se pot crea efecte sofisticate, acestea aplic\xc3\xa2ndu-se textului, imaginilor \xc8\x99i obiectelor din aplica\xc8\x9bia pentru layout-ul (macheta) paginii. Ultima versiune permite \xc8\x99i controlul mult mai fin al transparen\xc8\x9bei pe linia de contur, umplerea sau con\xc8\x9binutul obiectelor. Programul este folosit \xc3\xaen special pentru ziare, reviste, afi\xc8\x99e, invita\xc8\x9bii, flutura\xc8\x99i, bannere etc., documentele mai lungi (c\xc4\x83r\xc8\x9bi, documente tehnice, cataloage etc.) realiz\xc3\xa2ndu-se \xc3\xaen continuare \xc3\xaen Adobe Pagemaker, Frame Maker sau QuarkXPress.\n_START_SECTION_\nCaracteristici\n_START_PARAGRAPH_\nCaracteristicile \xc8\x99i utilitatea softului \xc3\xaempreun\xc4\x83 cu celelalte programe din gama Adobe Creative Suite fac din InDesign programul ideal de lucru pentru orice utilizator din domeniul tehnoredactare DTP. Un dezavantaj al versiunii InDesign CS3 este c\xc4\x83 nu func\xc8\x9bioneaz\xc4\x83 corect pe platforma Mac OS X 10.5 (Leopard). Conform reprezentan\xc8\x9bilor Companiei Adobe Systems, programul s-ar putea \xc3\xaenchide la utilizarea unor comenzi (Place, Save, Save As), la exportarea documentelor sau la apari\xc8\x9bia unor ferestre de dialog. Oricum programul Adobe InDesign tinde s\xc4\x83 ajung\xc4\x83 liderul mondial \xc3\xaen domeniu, la fel cum Adobe Photoshop este cel mai performant soft \xc3\xaen crearea \xc8\x99i prelucrarea imaginilor pe calculator.'